**ПОЗИВ ЗА ДОСТАВЉАЊЕ ПОНУДА**

**У ПОСТУПКУ НАБАВКЕ РАЧУНАРСКЕ ОПРЕМЕ**

Стална конференција градова и општина - Савез градова и општина Србије (СКГО) отвара поступак за набавку рачунарске опреме, у оквиру Програма „Подршка ЕУ инклузији Рома - Оснаживање локалних заједница за инклузију Рома“, који спроводи СКГО а финансира Европска унија. Позивамо Вас да нам доставите понуду у складу са техничком спецификацијом која је истакнута у Обрасцу понуде, и налази се, уз Модел уговора који је потребно попунити, у прилогу овог Позива.

Конкурсну документацију предметне набавке сачињавају Образац понуде, Модел уговора и Позив за достављање понуда.

**I Предмет набавке**

Предмет набавке је рачунарска опрема и то:

- шест (6) деск топ рачунара са припадајућим мониторима;

- тридесет два (30 + 2) лап топ рачунара;

- два (2) мултифункцијска уређаја 4 у 1 (штампач/копир/скенер/факс) - један (1) црно бели

и један (1) колор.

**II** **Критеријум за избор**

У складу са процедурама за набавке Сталне конференције градова и општина критеријум за избор је **економски најповољнија понуда.** Критеријум сачињавају три елемента, од којих сваки носи одређени број пондера, и њиховим сабирањем добија се укупан број пондера према коме се понуде рангирају:

**1**. **цена (70 пондера),**

**2. рок испоруке (15 пондера) ,**

**3. трајање произвођачке гаранције (15 пондера).**

Први елемент критеријума – **цена**:

Цена носи максимално 70 пондера и израчунава се на следећи начин: најнижа цена/понуђена цена x 70.

Други елемент критеријума – **рок испоруке:**

**Максимални рок испоруке је 30 дана. Напомињемо да понуде са роком испоруке дужим од 30 дана неће бити узете у обзир.**

Број пондера који ће у оквиру овог елемента бити додељен понуђачу одређује се у складу са следећом табелом:

|  |  |  |
| --- | --- | --- |
| **Рок испоруке** | **Трајање рока испоруке у данима** | **Број пондера** |
| до 14 дана | 15 |
| од 15 до 22 дана | 5 |
| од 23 до 30 дана | 1 |

Трећи елемент критеријума - **трајање произвођачке гаранције:**

**Обавезни минимум трајања произвођачке гаранције према техничкој спецификацији која је део конкурсне документације је 24 месеца. Понуде са произвођачком гаранцијом краћом од 24 месеца неће бити узете у обзир**. Напомињемо да је неопходно да се произвођачка гаранција понуди у истом трајању за целокупну рачунарску опрему у оквиру сваке одређене ставке, док се трајање гаранција по различитим ставкама може разликовати.

За произвођачку гаранцију која траје 24 месеца доделиће се по 1 пондер по појединачној ставци, за произвођачку гаранцију која траје дуже од 24 месеца а краће од 36 месеци 2 пондера по свакој од појединачних ставки, док произвођачка гаранција у трајању дужем од 36 месеци носи 3 пондера по ставци, све према следећој табели:

|  |  |  |  |  |
| --- | --- | --- | --- | --- |
| **Трајање произвођачке гаранције** | **Ставка рачунарске опреме** | **Број пондера** | | |
| **24 месеца** | **дуже од 24 а краће од 36 месеци** | **36**  **месеци или дуже** |
| 1. 6 деск топ рачунара | 1 | 2 | 3 |
| 1. 2 лап топ рачунара | 1 | 2 | 3 |
| 1. 1 мултифункцијски уређај 4 у 1 (штампач/копир/скенер/факс) - црно бели | 1 | 2 | 3 |
| 1. 1 мултифункцијски уређај 4 у 1 (штампач/копир/скенер/факс) - колор | 1 | 2 | 3 |
| 1. 30 лап топ рачунара | 1 | 2 | 3 |

Оцена овог елемента врши се сабирањем добијених пондера по ставкама при чему је максимални број пондера 15.

**III Начин достављања понуда**

Понуде се достављају најкасније до 17. децембра 2018. године до 13:00 часова, на адресу: Стална конференција градова и општина, Македонска 22/VIII, 11000 Београд, у затвореној коверти са назнаком: „Понуда: рачунарска опрема - не отварати пре састанка за отварање понуда“.

Контакт за додатне информације: Срећкo Јованчевић (srecko.jovancevic@skgo.org)

Информације о СКГО:

Назив: Стална конференција градова и општина - Савез градова и општина Србије

ПИБ: 100043725

Адреса: Македонска 22/VIII, 11000 Београд

У прилогу:

Образац понуде

Модел Уговора